**APROB,**

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**

**REFERAT DE APROBARE**

În conformitate cu prevederile art. 176 alin. (4) din Legea nr. 95/2006 privind reforma în domeniul sănătății, republicată, cu modificările și completările ulterioare, evaluarea managerilor spitalelor publice se realizează pe baza criteriilor de performanţă generale prevăzute prin ordin al ministrului sănătăţii, precum şi pe baza criteriilor specifice şi a ponderilor prevăzute şi aprobate prin act administrativ al conducătorilor ministerelor sau instituţiilor cu reţea sanitară proprie, al primarului unităţii administrativ-teritoriale, al primarului general al municipiului Bucureşti sau al preşedintelui consiliului judeţean sau prin hotărârea senatului universităţii de medicină şi farmacie, după caz.

*Prin Ordinul ministrului sănătăţii nr. 3626/2022 privind criteriile de performanţă în baza cărora contractul de management poate fi prelungit sau poate înceta înainte de termen* au fost stabilite criteriile de performanță pe baza cărora se efectuează evaluarea anuală a activității managerului spitalului public, respectiv indicatorii de management ai resurselor umane, indicatorii de utilizare a serviciilor, indicatorii economico-financiari și indicatorii de calitate.

Prin adresa nr. 1810/08.03.2024, care a fost integistrată la Ministerul Sănătății cu nr. AR 4534/AP 258/DGAM 1368/2024, Spitalul de Psihiatrie și Măsuri de Siguranță Pădureni-Grajduri a solicitat modificarea și completarea anexei actului normativ anterior menționat, în sensul introducerii prevederii ca pentru unitățile sanitare de tip monospecialitate – psihiatrie, care asigură asistență medicală de specialitate bolnavilor psihic deosebit de periculoși, ce comit fapte deosebit de grave, să se acorde din oficiu punctajul maxim (5 puncte) pentru următorii indicatori:

*- rata infecţiilor asociate asistenţei medicale pe total spital (la 100 de pacienţi externaţi) ;*

*-rata de screening pentru germeni cu cu risc epidemic (enterobacterii rezistente la carbipenem, enterococci rezistenți la vancomicină, enterobacrerii producătoare de betalactamaze cu spectru extins) la pacienții internați în secțiile ATI, oncologie, hematologie;*

*- rata de conformitate cu administrarea unei doze unice de antibiotic în profilaxia antibiotic preoperatorie constatată la studiul de prevalență de moment*.

Această solicitare se justifică pe faptul că acest tip de unități sanitare cu paturi nu au în structură secții de ATI, Oncologie, Hematologie sau Chirurgie, iar indicatorii de mai sus nu pot fi aplicați în acest caz, dar în același timp nu sunt punctați cu punctaj maxim (5 puncte) ca și în cazul celorlați indicatori, iar punctajul maxim obținut de către managerul unității ar fi de maxim 32 puncte, ceea ce duce la obținerea calificativului **BINE** *în contextul în care punctajul nu este influențat de către un factor complet arbitrar voinței echipei manageriale.*

În vederea pregătirii demersurilor precizate mai sus, am întocmit proiectul de *ORDIN* pentru modificarea Anexei nr.1 la Ordinul ministrului sănătății nr. 3626/2022 privind criteriile de performanţă în baza cărora contractul de management poate continua sau poate înceta înainte de termen, pe care, dacă sunteţi de acord, vă rugăm să binevoiţi a-l aproba învederea *publicării pe pagina web a Ministerului Sănătății, la secțiunea TRANSPARENȚĂ DECIZIONALĂ*.

*Cu deosebită stimă,*

Director general, Director,

Dr. Costin ILIUȚĂ Alina - Gabriela CARABULEA